CELEX: 62018TN0687
Language: lt
Date: 2018-11-20 00:00:00
Title: Byla T-687/18: 2018 m. lapkričio 20 d. pareikštas ieškinys byloje Pilatus Bank / ECB

21.1.2019   
            
            
               LT
            
            
               Europos Sąjungos oficialusis leidinys
            
            
               C 25/59
            
         
      2018 m. lapkričio 20 d. pareikštas ieškinys byloje Pilatus Bank / ECB
      
      (Byla T-687/18)
      (2019/C 25/76)
      Proceso kalba: anglų
      
         Šalys
      
      
         Ieškovas: Pilatus Bank plc (Ta'Xbiex, Malta), atstovaujamas advokatų O. Behrends, M. Kirchner ir L. Feddern
      
         Atsakovas: ECB
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. rugsėjo 10 d. ECB sprendimus tiek, kiek bet koks Pilatus Bank plc pranešimas ECB turi būti atliktas per „kompetentingą asmenį“ ar, kaip priedas, turi būti pateiktas „kompetentingo asmens“ patvirtinimas;
               
            
                  —
               
               
                  įpareigoti atsakovą padengti visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi devyniais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ECB sprendimai neturi teisinio pagrindo tiek pagal nacionalinę, tiek pagal Europos teisę.
               
            
                  2.
               
               
                  Antrasis ieškinio pagrindas grindžiamas tuo, kad ECB pažeidė ieškovo materialines ir procesines teises pagal Bendro priežiūros mechanizmo reglamentą, Europos Sąjungos pagrindinių teisių chartiją ir teisės viršenybės principą, konkrečiai prieigos prie bylos teisę, teisę pasinaudoti gynybos priemonėmis, teisę būti atstovaujamam advokato ir susirašinėjimo su advokatu konfidencialumo teisę.
               
            
                  3.
               
               
                  Trečiasis ieškinio pagrindas grindžiamas tuo, kad ECB pažeidė ieškovo teisę į veiksmingą gynybą.
               
            
                  4.
               
               
                  Ketvirtasis ieškinio pagrindas grindžiamas tuo, kad ECB pažeidė teisėtų lūkesčių ir teisinio tikrumo principą.
               
            
                  5.
               
               
                  Penktasis ieškinio pagrindas grindžiamas tuo, kad ECB pažeidė proporcingumo principą.
               
            
                  6.
               
               
                  Šeštasis ieškinio pagrindas grindžiamas tuo, kad ECB piktnaudžiavo įgaliojimais.
               
            
                  7.
               
               
                  Septintasis ieškinio pagrindas grindžiamas tuo, kad ECB pažeidė reikalavimą tinkamai motyvuoti sprendimą.
               
            
                  8.
               
               
                  Aštuntasis ieškinio pagrindas grindžiamas tuo, kad ECB pažeidė ieškovo teisę būti išklausytam.
               
            
                  9.
               
               
                  Devintasis ieškinio pagrindas grindžiamas tuo, kad ECB pažeidė nemo auditur principą.